จากข่าวคุณสุรินทร์ เสียชีวิตจากอาการหัวใจล้มเหลวเมื่อวานนี้ อยากให้พ่อแม่พี่น้องตื่นตัวเกี่ยวกับโรคนี้ให้มากขึ้นนะ เพราะอย่างที่เห็นกันว่า ช่วงนี้มีคนในหลากหลายวงการเสียชีวิตเพราะโรคนี้รัวๆ เอ่อ พี่สามารถพยัคฆอรุณฯในภาพข้างล่างไม่ได้เสียชีวิตนะ แต่เอาภาพมาประกอบเพราะก่อนหน้านี้พี่แกก็เป็นโรคนี้จนเกือบเป็นอันตรายถึงชีวิต ดีที่ไปรักษาที่ รพ ทัน คือต่อให้เป็นคนที่ออกกำลังกาย ก็มีโอกาสที่จะเป็นโรคนี้ได้ โรคนี้หลักๆมันเกิดจาก เส้นเลือดที่ไปเลี้ยงหัวใจมีปัญหา มีการอุดตันของเส้นเลือดเกิดขึ้นแบบเฉียบพลัน ทำให้เลือดไปเลี้ยงกล้ามเนื้อหัวใจไม่ได้ แล้วกล้ามเนื้อหัวใจก็จะตาย ส่วนมากคนที่เป็นโรคนี้มักเกิดจากโรคเรื้อรัง เช่น เบาหวาน ความดัน ไขมันในเลือดสูง สูบบุหรี่ ถ้าเป็นนานๆ แล้วคุมไม่อยู่ เส้นเลือดทั่วร่างกายก็จะเริ่มเสื่อมแล้วเกิดปัญหาแบบที่ว่ามา อาการของโรคนี้แบบคลาสสิคๆ มักมีอาการแน่นหน้าอก อาจจะมีปวดร้าวไปตรงหัวไหล่หรือกราม มักเป็นตอนออกกำลังตอนเหนื่อยๆ แล้วนั่งพักซักแป๊บอาการปวดแน่นจะดีขึ้น ถ้ามีอาการงี้ให้สงสัยโรคหัวใจแล้วรีบไปหาหมอ แต่อาการแน่นหน้าอกที่ไม่ใช่แบบนี้แต่ตรวจไปตรวจมาเป็นโรคหัวใจก็มีเหมือนกัน อย่างบางคนนี่นึกว่าเป็นโรคกระเพาะ กรดไหลย้อน ซื้อยามากินเองไม่ได้ไปหาหมอ กว่าจะรู้ตัวว่าเป็นโรคหัวใจก็ช้ามากแล้ว ดังนั้นถ้ามีอาการแน่นหน้าอก ไปหาหมอดีกว่า อย่าคิดเองเออเองว่าเป็นโรคนั้นโรคนี้ เพราะถ้าเกิดเป็นโรคอันตรายขึ้นมาจะยุ่งนะ แล้วอย่าลืมตรวจสุขภาพประจำปีด้วยจะได้มีการตรวจโรคเรื้อรังกับตรวจคลื่นหัวใจเป็นระยะ แล้วถ้ามีอาการนี้ ไม่ต้องหลังไมค์มาถามกุนะ เสียเวลา ไม่รุ้จะตอบช้าเร็วแค่ไหน ให้รีบโทรถาม 1669 แล้วรีบไป รพ เพราะถ้าเป็นโรคหัวใจขาดเลือดเฉียบพลัน แล้วไปถึงมือหมอทัน มันมีวิธีรักษาให้เลือดกลับไปเลี้ยงหัวใจตามปรกติ ทั้งการให้ยาสลายลิ่มเลือด การทำบอลลูน ผ่าตัด บลาๆ รีบไปให้ถึงมือหมอไวที่สุดอ่ะดีสุดแล้ว